Matunzo ya wajawazito
WHO inapendekeza kwamba wanawake wote wajawazito wanapaswa kutembelea  huduma za afya angalau mara  nane katika ujauzito ili kuona na kutibu matatizo na kutoa chanjo. Ingawa utunzaji katika ujauzito ni muhimu ili kuboresha afya ya mama na mtoto, wanawake wengi wajawazito hawapati kutembelea huduma za afya angalau mara nane kwa kipindi chao cha ujauzito.  Kuna ushahidi mdogo kuhusu ya idadi ya ziara wanawake hufanya kwa huduma za afya wangali wajawazito,na ni huduma gani na taarifa zinazotolewa katika kila ziara.  Imependekezwa kuwa wanawake ambao wana hatari ndogo wakiwa wajawazito wanapaswa kuwa na ziara chache za ujauzito. Hata hivyo, jambo hili lilipojaribiwa, wanawake ambao walikua na matembezi machache walikuwa na watoto ambao walikuwa na uwezekano mkubwa wa kulazwa katika uangalizi  wa watoto wachanga  kwa muda mrefu (ingawa hii inaweza kuwa matokeo ya bahati mbaya). 14% zaidi ya watoto  hawa walikufa ikilinganishwa na wale ambao mama zao walikuwa na idadi ya kawaida ya kutembelea huduma za afya wakati wa ujauzito wao. Wanawake ambao walikuwa na matunzo machache katika ujauzito hawakuridhika na huduma waliyopokea ikilinganishwa na wanawake ambao walikuwa na idadi ya kawaida ya ziara. Njia mbadala kwa baadhi ya ziara za kawaida za utunzaji wa ujauzito ni Telemedicine.